Predkladacia správa

Materiál sa na rokovanie vlády SR predkladá v nadväznosti na uznesenie vlády Slovenskej republiky č. 607/2010, ktorým vláda Slovenskej republiky uložila podpredsedovi vlády a ministrovi financií SR predložiť na rokovanie vlády Slovenskej republiky tento materiál. 
Tento materiál je dokumentom, ktorý vychádza z vykonávacích predpisov vydaných prispievateľskými štátmi pre Finančný mechanizmus EHP 2009 – 2014 a Nórsky finančný mechanizmus 2009 – 2014. Materiál detailizuje niektoré ustanovenia týchto vykonávacích predpisov, aby boli aproximované podmienkam v Slovenskej republike a zavádza postupy, ktoré neboli prispievateľskými štátmi špecifikované.
K tomuto materiálu sa viaže materiál Systém riadenia Finančného mechanizmu Európskeho hospodárskeho priestoru a Nórskeho finančného mechanizmu pre programové obdobie 2009 – 2014, ktorý je v gescii vedúceho Úradu vlády SR a bol vládou SR schválený dňa 6. júla 2011 uznesením číslo 488/2011. 
Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.